钦定古今图书集成/明伦汇编/氏族典/第089卷 > 卢孝俭
## 钦定古今图书集成/明伦汇编/氏族典/第089卷 > 卢孝俭

按《金史卢孝俭传》，“孝俭，宣德州人。登天眷二年第，调
宪州军事判官，补尚书省令史，累官太原少尹，用廉
进官二阶，迁同知广宁尹，累迁山东东路转运使。孝
俭素褊躁，与同僚王公谨失欢。其子尝私用官帑，孝
俭不知也。既而改河北西路转运使，公谨发其事，孝
俭闻被逮，莫测所以，行至章丘，自缢死。”